CELEX: 22021D1330
Language: hr
Date: 2021-06-29 00:00:00
Title: Odluka br. 1/2021 Odbora veleposlanika AKP-EU od 29. lipnja 2021. o izmjeni Odluke br. 3/2016 Odbora veleposlanika AKP-EU o Centru za razvoj poduzetništva [2021/1330]

12.8.2021   
               
               
                  HR
               
               
                  Službeni list Europske unije
               
               
                  L 290/1
               
            
         ODLUKA br. 1/2021 ODBORA VELEPOSLANIKA AKP-EU
         od 29. lipnja 2021.
         o izmjeni Odluke br. 3/2016 Odbora veleposlanika AKP-EU o Centru za razvoj poduzetništva [2021/1330]
         ODBOR VELEPOSLANIKA AKP-EU,
         uzimajući u obzir Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisan u Cotonouu 23. lipnja 2000. (1),
         budući da:
         
                     (1)
                  
                  
                     U članku 15. stavku 4. Sporazuma o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisanog u Cotonouu 23. lipnja 2000. (2) („Sporazum o partnerstvu AKP-EU”) navodi se da Vijeće ministara AKP-EU može delegirati svoje ovlasti Odboru veleposlanika AKP-EU.
                  
               
                     (2)
                  
                  
                     Na 39. sjednici održanoj 19. i 20. lipnja 2014. u Nairobiju Vijeće ministara AKP-EU dogovorilo je u Zajedničkoj izjavi pokretanje urednog zatvaranja Centra za razvoj poduzetništva („CDE”). U tu je svrhu Vijeće ministara AKP-EU odobrilo delegiranje ovlasti Odboru veleposlanika AKP-EU kako bi taj odbor poduzeo daljnje mjere radi donošenja potrebnih odluka.
                  
               
                     (3)
                  
                  
                     Odbor veleposlanika AKP-EU donio je 12. srpnja 2016. Odluku br. 3/2016 (3) o izmjeni Priloga III. Sporazumu o partnerstvu AKP-EU, radi uvođenja potrebnih izmjena, uspostave novog pravnog okvira CDE-a od 1. siječnja 2017. i zadržavanja pravne osobnosti CDE-a, isključivo za potrebe njegove likvidacije, od tog datuma.
                  
               
                     (4)
                  
                  
                     Na temelju članka 2. stavka 1. Odluke br. 3/2016 upravitelj osigurava provedbu pasivne faze, u kojoj CDE postoji isključivo za potrebe svoje likvidacije, počevši od 1. siječnja 2017., tijekom razdoblja od četiri godine ili sve dok CDE ne podmiri sve svoje obveze i unovči svu svoju imovinu, ovisno o tome što nastupi ranije.
                  
               
                     (5)
                  
                  
                     CDE do 31. prosinca 2020. nije podmirio sve svoje obveze ni unovčio svu svoju imovinu. Stoga je potrebno izmijeniti Odluku br. 3/2016 kako bi se osigurala pravilna provedba pasivne faze pod vodstvom upravitelja i kako bi se ta faza okončala. Kako bi se osigurao kontinuitet pasivne faze, ova bi se izmjena Odluke br. 3/2016 trebala primjenjivati od 1. siječnja 2021.,
                  
               DONIO JE OVU ODLUKU:
         
            Članak 1.
            Članak 2. stavak 1. Odluke br. 3/2016 Odbora veleposlanika AKP-EU zamjenjuje se sljedećim:
            
               
                  „1.   Europska komisija sklapa ugovor s upraviteljem kako bi se osigurala provedba pasivne faze 1. siječnja 2017. sve dok CDE ne podmiri sve svoje obveze i unovči svu svoju imovinu.”.
               
            
         
         
            Članak 2.
            Članak 1. primjenjuje se od 1. siječnja 2021.
         
         
            Članak 3.
            Ova Odluka stupa na snagu na dan donošenja.
         
         
            Sastavljeno u Bruxellesu 29. lipnja 2021.
            
               
                  Za Vijeće ministara AKP-EU
               
               
                  Za Odbor veleposlanika AKP-EU
               
               
                  Predsjednik
               
               Moses Kouni MOSE
            
         
         
            (1)  SL L 317, 15.12.2000., str. 3.
         
         
            (2)  Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisan u Cotonouu 23. lipnja 2000. (SL L 317, 15.12.2000., str. 3.).
         
            (3)  Odluka br. 3/2016 Odbora veleposlanika AKP-EU od 12. srpnja 2016. u pogledu revizije Priloga III. Sporazumu o partnerstvu AKP-EU [2016/1163] (SL L 192, 16.7.2016., str. 77.).